BoA

:*Para pa sa ibang gamit, tignan ang Boa (paglilinaw).*

Si **Boa Kwon** (Hangul: 권보아, Hanja: 權寶兒, *Kwon Bo-ah*), na mas kilala rin sa palayaw na **BoA**, na retroakronimo bilang **Beat of Angel**, ay isang Koreanang mang-aawit at mananayaw na aktibo sa Timog Korea, Hapon, at Estados Unidos. Ipinanganak siya at lumaki sa Gyeonggi-do bilang isang Romano Katoliko, natuklasan si BoA ng mga ahenteng pangtalento na SM Entertainment noong sinamahan niya ang nakatatanda niyang kapatid na lalake sa isang paghahanap ng talento. Makalipas ang kanyang dalawang taon ng pagsasanay, inilabas niya ang kanyang kauna-unahang Koreanong album, ang *ID; Peace B*, sa ilalim ng SM Entertainment. Makalipas ang dalawang taon, inilabas naman niya ang kanyang kauna-unahang Hapones na album, ang *Listen to My Heart*, sa ilalim ng Avex. Noong 8 Oktubre 2008, sa ilalim ng SM Entertainment USA, isang sangay ng SM Entertainment, inilabas naman ni BoA sa Estados Unidos ang kanyang sinsilyong "Eat You Up" at inilabas ang kanyang kauna-unahang Ingles na album, ang *BoA* noong 17 Marso 2009.

Dala ng impluwensiya ng mga mang-aawit ng hip hop at R&B tulad nila Nelly at Janet Jackson, madalas na ka-*genre* o kauri ito ng mga awit ni BoA. At dahil nararamdaman ng naturang mang-aawit na "walang talento sa pagsulat (ng mga awit)", hinahawakan ng mga kasamahan niya ang mga sulat at komposisyon. At dahil sa kadahilanang iyon, nakatanggap siya ng mga kritisismo subalit sariling sulat naman ang ilan sa mga awit niya, nagsimula si BoA na lumikha ng komposisyon sa kanyang unang album na Hapones *Listen to My Heart*, na kung saan nakisulat siya at nagsagawa ng komposisyon sa awit na "Nothing's Gonna Change". Ang kanyang unang tagumpay ay nagsimula sa kanyang pagkadalaga, at naihambing siya kay Britney Spears.

Dahil sa kakayahan ni BoA na makapagsalita ng iba't ibang wika (bihasa siya sa wikang Hapones at pangtalamitang Ingles, kasama ng kanyang wikang Koreano, nagsaplaka siya ng ilang kanta sa wikang Tsino Mandarin), nagtamo siya ng pambihirang tagumpay sa Timog Korea at Hapon, at ng pagkakilala sa Silangang Asya. Siya lamang ang tanging taga-Asya na hindi Hapones ang nakabenta ng halos dalawang milyong album sa Hapon at isa sa tanging dalawang mang-aawit na may sunod-sunod na numero unong album sa tsart ng Oricon noong nagsimula siya, kahanay na si Ayumi Hamasaki.

## Karera 
### 2000-2002: Debut - Ang pagsimula 
Noong 11 taong gulang pa lang, sinamahan ni BoA ang kanyang nakatatandang kapatid na lalake sa awdisyon ng talent search ng SM Entertainment. Wari mang naka-reserba na ang kontrata para sa kanyang kapatid, nakita ng mga manman-talento si BoA at siya ang inalok ng kontrata. Sa una ay hindi pumayag ang mga magulang na umalis si BoA sa kanyang pag-aaral para lang sa karerang pang-musika, ngunit pumayag na rin matapos pilitin ng kanyang nakatatandang kapatid. Naisaad din niya na si Seo Taiji ang kanyang naunang impluwensiya sa kanya bilang mang-aawit.

Sumailalim si BoA ng dalawang taon sa pagsasanay (pang-awit, pang-sayaw, at pag-aaral ng ibang wika partikular ang wikang Hapones), at noong 13 taong gulang na siya ay inilabas na niya ang kanyang unang Koreanong album na *ID; Peace B* noong 25 Agosto 2000. Nagtamo naman ang kanyang album ng katamtamang tagumpay; nakapasok ang naturang album sa Top 10 tsart na Koreano, at nakabenta ng higit-kumulang na 156,000 piyesa. Samantala, nakipagkasundo ang SM Entertainment sa Avex Trax na ilunsad ang kanyang karerang pang-musika sa Hapon. At noong 2001, inilabas ni BoA ang kanyang unang mini-album na Don't Start Now na nakabenta ng halos 90,000 kopya. Pagkatapos ng pagkakalabas ng naturang mini-album, pasamantalang niyang nilisan ang kanyang karera sa Korea upang simulan ang kanyang karera sa Hapon at ang pagkakataong sanayin ang sarili sa wikang Hapones.

Sinimulan ni BoA ang kanyang karerang pang-musikang Hapones sa club na pagmamay-ari ng Avex na Velfarre. Noong 2001, inilabas niya ang kanyang unang sinsilyong Hapones na "ID; Peace B", na bersiyong Hapones ng kanyang awit na kanyang sa eponimong album. Umabot ang kanyang sinsilyo sa #20&nbsp;ng tsart ng Oricon at sinundan pa ng "Amazing Kiss", "Kimochi wa Tsutawaru" at "Listen to My Heart", ang huli na naging kauna-unahangng sinsilyo ng naturang mang-aawit na nakapasok sa Oricon Top 5. Pagkatapos ng mga pag-atake noong 11 Setyembre 2001 ay isinaplaka ni BoA ang "The Meaning of Peace" kasama si Kumi Koda bilang bahagi ng Song Nation, isang proyekto ng Avex Trax upang makalikom ng pondong pangkawanggawa. Ang kanyang unang Hapones na album, *Listen to My Heart* ay inilabas noong 13 Marso 2002. Naging pambihirang tagumpay ang naturang album ni BoA; naging sertipikadong milyon-benta ng RIAJ at nagsimula bilang top ng Oricon, na naging unang album ng isang Koreanang mang-aawit na nakaabot sa pinakamataas. Ang sinsilyong "Every Heart: Minna no Kimochi" ay inilabas din sa parehong araw tulad nung album. Isang buwang nakalipas matapos ilabas ang *Listen to My Heart*, inilabas naman ni BoA ang kanyang pangalawang Koreanong album na *No.1*. Naibenta ng halos 544,000 kopya ang naturang album, at naging pang-apat na pinakamabentang album ng taon ang album sa Timog Korea. Ang *Jumping into the World*, na muling-labas na Hapones na album ng ''Don't Start Now'', at ang Hapones na sinsilyong "Don't Start Now" ay inilabas makalipas ng isang buwan na may parehong araw.

### 2003-2005: Pangkalakalang na Tagumpay at Pag-iba ng Anyo 
Inilabas ni BoA ang kanyang ika-pitong sinsilyo, "Valenti" noong Agosto 2002. Naging Top Five ito para sa isang mang-aawit, na umabot sa ikalawang puwesto sa Oricon. Naglabas pa si BoA ng dalawang sinsilyo, "Kiseki / No.1" at "Jewel Song / Beside You: Boku o Yobu Koe", na parehong umangat sa ikatlong puwesto. At sa katapusan ng taon, inilabas ni BoA ang kanyang ikalawang Koreanong mini album na *Miracle*.

Ang ikalawang Hapones na album ni BoA na *Valenti* noong 2003 ay naging pinakamabentang album na nakabenta ng halos 1,249,000 kopya. Sa pagpasuporta sa naturang album, inilunsad ni BoA ang *BoA 1st Live Tour Valenti*, ang kanyang kauna-unahang Hapones na konsiyertong pang-tour. Makalipas ang ilang panahon ng taong iyon, inilabas naman niya ang kanyang ikatlong Koreanong album na Atlantis Princess, na naging ikalimang pinakamabentang album ng taon sa Timog Korea na nakabenta ng halos 345,000 kopya, at ang Koreanong mini album na *Shine We Are!*, na nakabenta ng halos 58,000 kopya at naging ika-limampu't dalawang pinakamabentang plaka. Ang kanyang ikatlong Hapones na album, *Love & Honesty* noong 2004, ay naging tanda sa pag-iba ng estilo sa musika. Naglalaman ito ng rock-dance na awit na "Rock with You" at mas "astig" na R&B . Wari man hindi natapatan ng naturang album ang *Valenti* sa benta, naging mataas ang puwesto nito sa Oricon ng dalawang linggo at pinatibayan ng RIAJ ang album bilang tripleng platino. Bilang suporta sa album, nagpalahok si BoA ng tour, ang *Live Concert Tour 2004: Love & Honesty*. Sa kaibahan sa *1st Live Tour*, na "binigyang-diin sa eksotikong disenyo Asyano", ang tour na *Love & Honesty* ay may temang "outer-space, sci-fi"; kabilang sa props ay isang mataas na sasakyang pangkalawakan at ang robot na si Asimo. Ang tour, na nagsimula sa Saitama at natapos sa Yokohama, ay nakagawa ng siyam na pagtatanghal at nakahatak ng halos 105,000 manonood. Ngunit ang kanyang unang kompilasyong album, *Best of Soul* noong 2005, ay nakabenta ng milyong kopya, na nagtaguri kay BoA bilang kauna-unahang Asyanang mang-aawit na hindi Hapones na nakabenta ng milyun-milyong album sa Hapon.

Isinaayos uli ni BoA ang kanyang imahe kasabay ng paglabas niya ng kanyang ika-apat na Koreanong album na *My Name* noong 2004. Iniwanan niya ang kanyang "cute" at "pambatang" estilo na nagtatak sa kanyang mga nakaraang taon, at iprinisinta ang sarili niya bilang "sexy" at "sultry". Ang kanyang naturang album ay nagsimula ng hakbang sa Pamilihang Tsino at naglalaman ng dalawang awit na inawit sa Tsino Mandarin. Nagsimulang bumaba ang benta ng mga Koreanong album ni BoA: naibenta ang album ng halos 191,000 kopya at naging ika-labing isang pinakamabentang album sa Timog Korea ng taon. Ang kanyang ikalimang Koreanong album, *Girls on Top* noong 2005, ay nagpatuloy sa pag-iba ng kanyang anyo. Isinadiwa ng naturang album ang mang-aawit na si BoA bilang higit na "mature" at "self-confident" at naging "deklarasyon ng digmaan sa panglalakeng tsowinisma" ; ang bohemiyong tanaw sa larawan ng pabalat ng album ay isinagisag ang "kalayaan at kalaliman", habang ang mga music video at mga potograpiya para sa album na nagsadiwa kay BoA sa tradisyonal na Koreanong damit ang nagdala sa "ideya ng pagkababaeng Koreana" sa kanyang tugtugin. Natuloy din ng album sa paghakbang ni BoA sa pamilihang Tsino, at gaya ng nakaraang album, ay naglaman ng awit na Tsino Mandarin. Higit na kaunti lamang ang benta ng naturang album, kumpara sa nakaraang album; iyon ang ika-labing apat na pinakamabentang plaka ng taon sa Timog Korea na may bentang halos 113,000.

### 2006-2008: Sumunod na Antas 
Noong 2006, hindi na halos aktibo si BoA sa Timog Korea habang abalang-abala siya sa Hapon. Subalit noong 21 Setyembre 2006 ay inilabas niya ang kanyang unang sinsilyong dihital sa Timog Korea, ang Koreanong bersiyon ng "Key of Heart". Noong 15 Pebrero 2006 ay inilabas niya ang kanyang ika-apat na Hapones na album na *Outgrow*. Ang limitadong edisyong CD+DVD ng kanyang album ay naglalaman ng mga music video ng mga sinsilyo ng album at isang hudyat (password) upang makita ang espesyal na edisyon ng opisyal na sityo. Umabot sa numero uno sa tsart ng Oricon ang naturang album sa unang linggo ng pagkalabas. na naging ika-apat na sumunod na Hapones na album na iyon. Subalit mababa ang paunang benta; na may benta ng halos 220,000 kopya, naging mababang-benta para sa unang linggong panimula para sa isang album sa puntong iyon. Ang "Do the Motion", ang unang sinsilyong ng naturang album, ay umabot sa top, na nagtalaga sa kanya bilang ika-apat na Asyanang di-Hapones na nagkaroon ng numero unong sinsilyo sa mga tsart ng Oricon. Ang "Merry Christmas from BoA" noong 2005, na huling sinsilyo ng naturang album, ay ang unang sinsilyong dihital ni BoA. Bilang suporta sa *Outgrow*, inilunsad ni BoA ang isang espesyal na Zepp tour, *B0A The Live*, noong 29 Setyembre 2006. Ang naturang tour, na nagtagal hanggang Oktubre 29, ay nagsimula sa Nagoya at naglaman ng labindalawang palabas, dalawa sa bawat sumusunod na lungsod: Nagoya, Fukuoka, Osaka, Tokyo, Sendai, at Sapporo. Itinanghal niya ang kanyang unang pampaskong konsiyerto noong 7 Disyembre 2006.

Ang ikalimang Hapones na album ni BoA, ang *Made in Twenty (20)* noong 2007, ay nagpatuloy sa kanyang transisyon, mula sa imaheng "teenage girl" hanggang sa kanyang mas "mature" na imahe. Ang naturang album, na naglalaman ng R&B at awit pangsayaw pati na rin ang mga ballad, ay nag-debut sa top sa lingguhang tsart ng Oricon, na nagtalaga sa kanyang album na pang-anim na sunod-sunod. Nagsimula na siyang gumamit ng personal na kompyuter upang lumikha ng isa sa kanyang mga awit, ang "No More Make Me Sick". Noong 31 Marso 2007 ay naglunsad siya ng pang-bansang tour sa Hapon bilang suporta sa kanyang album. Ayon kay BoA, ang naturang tour, na nakabenta ng halos 70,000, ay ang kanyang "pinakamalaking konsiyerto" na kanyang naibigay. Ang mga dalawang trak mula sa mga sinsilyo ng *Made in Twenty (20)* ay ginamit bilang temang awit; ang "Your Color" mula sa sinsilyong "Nanairo no Ashita: Brand New Beat / Your Color" noong 2006, ay ginamit bilang pang-katapusang temang awit para sa Hapones na paglabas ng larong Xbox 360, ang *Ninety-Nine Nights*. Ang "Key of Heart", mula sa sinsilyong "Key of Heart / Dotch" noong 2006, ay ang pang-katapusang temang awit para sa Hapones na paglabas ng pelikulang *Over the Hedge*. Inilabas din niya ang Ingles na bersiyon ng "Key of Heart", na disponible lamang sa unang edisyong pang-press ng sinsilyo. At noong banda ring 2007, ang Anyband, isang tatak ng Samsung, ay naglagda kayla BoA, Xiah ng TVXQ, Tablo ng Epik High, at ang pianistang pang-jazz na si Jin Bora para sa "Anyband", ang bandang sadyang nilikha upang bigyang promosyon ang Anyband. Naglabas lang ng isang sinsilyo ang naturang banda, ang "AnyBand".

Ang kanyang ika-anim na Hapones na album, *The Face* noong 2008, nagkaroon pa ng mas malikhaing kontrol si BoA sa tugtugin. Sa panahong iyon, naimpluwensiyahan si BoA ng electro-pop. Sa karagdagan, isinama ni BoA ang mga awit na "masayang tagsibol" (ang pangunahing sinsilyo ng "Sweet Impact" at ang B-side nito, ang "Bad Drive"), gitarang hangong awit na "groovy dance", ang "Lose Your Mind" ng 2007, at mga ballad. Patungkol sa liriko, mas pinagtuunan ni BoA ang pag-ibig, wari man ang "Be With You" ng 2008, ay tungkol sa samahan ng isang tao sa aso. Nag-debut ang album sa top ng lingguhang tsart ng Oricon, na nagtalaga kay BoA bilang isa sa tanging dalawang mang-aawit sa Hapon na mayroong anim album na sunod-sunod na nasa top ng mga tsart ng Oricon (ang isa ay si Ayumi Hamasaki, na may album na walong sunod-sunod na numero uno).

### Pagyapak sa Amerika at Pagbalik sa Merkadong Hapones 
Noong 2 Setyembre 2008, inanunsiyo ng SM Entertainment na gagawa ng Amerikanong debut si BoA sa ilalim ng bagong etiketang sukursal, SM Entertainment USA. Isang kumperensiyang pang-press ang ginanap noong 10 Setyembre 2008 sa Seoul Imperial Palace Hotel upang linawin ang mga detalye tungkol sa kanyang Amerikanong debut. Ang sinsilyo mula sa Amerikanong debut ni BoA na "Eat You Up" na nilikha ni Thomas Troelsen, ay inilabas nang onlayn noong 21 Oktubre 2008; ang pisikal na sinsilyo ay ilalabas sana noong 11 Nobyembre 2008, ngunit sa halip ay inilabas ng SM ang promosyonal na CD na naglalaman ng dance mixes ng "Eat You Up". Naging pambihirang numero uno ang "Eat You Up" sa Hot Dance Club Play tsart. Ang remix ng "Eat You Up" na tampok ang rapper na si Flo Rida ay itinakdang ilimbag sa kasagsagan ng Nobyembre at nakalabas sa internet noong Disyembre. Itinanghal ni BoA ang "Eat You Up" pati na rin ang kanyang ibang mga awit sa *Tokyo Live Concert* ng YouTube, at nagtanghal sa New York noong 3 Disyembre 2008, pati na rin ang Jingle Ball sa Anaheim Honda Center noong 6 Disyembre 2008. Itinanghal rin niya ang kanyang awit na "Look Who's Talking" sa naturang pagtatanghal.

Inilimbag din ni BoA ang tripleng-A-side na sensilyo sa Hapon noong 18 Pebrero 2009, "Eien/Universe/Believe in Love". Sa magkatulad na araw, ang sensilyong Ravex "Believe in Love" ay inilimbag, tampok ang mga tinig ni BoA.

Ang Ingles na album ni BoA, na hawak ang sariling pangalan, BoA (album) ay inilabas sa Estados Unidos noong 17 Marso 2009, at itinampok ang mga awit ng mga kilalang prodyuser Bloodshy and Avant, maging ang duet nila ni Sean Garrett. Ang kanyang pangawalang kumpilasyong album, *Best & USA* ay inilabas noong 18 Marso 2009 na parehong pinagsama ang kumpilasyon ng kanyang mga kasalukuyang hits sa Hapon kasama ang kanyang deybyu na album sa wikang Ingles.

Isinaad ni BoA na "Palagi kong pinapangarap na mag-debyu sa Amerika". Tinuruan siya ng Ingles sa Los Angeles, ngunit nakita niyang sadyang mas mahirap iyon matutunan kaysa wikang Hapones. Nanirahan siya sa kanlurang Beverly Hills ngunit inaming nahirapan siyang makahanap ng mga kaibigan.

Itinampok si BoA bilang tagapagtanghal para sa San Francisco Pride Festival noong 28 Hunyo 2009 kasama si Solange Knowles at The Cliks. Isina-deybyu niya ang kanyang sumunod na sensilyong "Energetic", na itinanghal niya sa publiko sa unang pagkakataon. Itinanghal din niya ang "Eat You Up" at "I Did It For Love".

Noong 31 Agosto 2009, inilabas ng SM Entertainment USA ang *BoA Deluxe*, ang *repackaged* na bersiyon ng kanyang Ingles na album. Nilalaman ng naturang album ang mga dalawang bagong trak, "Control" at "Crazy About", ang bersiyong *radio edit* na "Energetic".

Sa kanyang karera sa Estados Unidos na pinagsisikapan upang makakuha ng traksiyon, bumalik si BoA sa merkadong Hapones upang ilabas ang bagong sensilyo na pinamagatang "Bump Bump!" noong Oktubre 2009, na itinampok ang kasamang-tatak na si Verbal mula kay M-Flo. Pagkatapos ay inilabas ni BoA "Mamoritai: White Wishes" noong Disyembre 2009 at nagsaganap ng Pamaskong Konsiyerto noon ding buwan na iyon.

Ang kanyang ikapitong album na Hapones, *Identity* ay inilabas noong 10 Pebrero 2010, ngunit ito ay umakyat lamang sa tsart na ika-4 na puwesto, na nakabenta lamang ng 37,606 kopya sa unang linggo nito. Dahil sa maliit na promosyon ng kanyang leybel, natapos ito sa pagtakbo nito ng anim na magkakasunod na #1 albums, na kung saan naimungkahi na imposible para sa kanya na panatilihin ang kanyang karera sa tatlong magkakaibang teritoryo nang magkakasabay.

### 2010-Kasalukuyan; Pagbalik sa Korea at Pelikulang pang-Hollywood
Noong 1 Marso 2010, ipinahayag ng SM Entertainment na muling babalik si BoA sa Timog Korea para sa kanyang ika-10 anibersaryong pang-deybyu at maglalabas ng isang kauna-unahang buong-habang album na Koreano pagkatapos ng limang taon.

Noong 21 Hulyo 2010, inilabas ng Avex ang sensilyong "Woo Weekend", ang pangunahing awit na ginamit upang isulong ang ika-25 Anibersaryo ng *Disney on Ice* sa Hapon. Ipinahayag opisyal na *website* na Koreano ni BoA na sa 23 Hulyo 2010 ay papangalananing *Hurricane Venus* ang kanyang muling-pagbabalik na ika-anim na album na Koreano. Inilabas ang Hurricane Venus noong 5 Agosto 2010 at nagsimula bilang #1, kung saan nanatili ang naturang puwesto sa loob ng 2 linggo. Ang mga dalawang sensilyo, "Game" at "Hurricane Venus" ay nag-chart bilang #6 at #1 na magkakaiba. Ang isang *repackaged* ng naturang album na naglalaman ng dalawang bagong awit, sa ilalim ng pangalang "Copy & Paste", ay inilabas noong 27 Setyembre 2010. Ang kanyang naturang album ay naging tagapagtanggap ng mga Pamparangal na Bonsang mula sa Golden Disk Awards noong 2010, na nagtalaga sa unang pagkakataon sa kanyang karera na makatanggap ng parangal. Noong 6 Disyembre, inilabas ng Avex ang sensilyong dihital na "I See Me", para sa isang patalastas na nagsusulong ng bagong *Audio Technica Headphones* sa Hapon.

Noong Oktubre 2010, naging kinatawan ng Korea si BoA at nagtanghal sa 7th Asia Song Festival, na isinaayos ng 'Korea Foundation for International Culture Exchange'', sa Seoul Olympic Stadium.

Nagpahayag ng impormasyon si BoA tungkol sa kanyang kauna-unahang pelikulang pang-Hollywood. Ang pelikulang pangsayaw, sa ilalim ng direksiyon ng tagapagsulat ng senaryo ng Save the Last Dance na si Duane Adler, at sa ilalim ng produksiyon ni Robert Colt, na papangalanang 'COBU 3D' at nakatalagang ilabas sa maagang pagsibol ng 2012. Gaganampanan ni BoA ang papel bilang Aya habang gagampanan naman ni Derek Hough (nakilala mula sa palabas na US TV Dancing with the Stars) ang papel bilang Donny. Nauwi sa pag-iibigan sila Aya at Donny, baga ma't magkatunggali ang kanilang mga pamilya sa eksenang pagsayaw. Ang pagsasa-pelikula ay nasimulan sa tagsibol ng 2011 sa Lungsod ng New York at Toronto, Kanada.

Muli siyang babalik sa Hapon kasama ang bagong sensilyo na "Milestone" na ilalabas sa 7 Disyembre 2011. Datapuwa't ang tunog ng kanyang naturang awit ay naisa-deybyu sa pamamagitan ng  J-WAVE RADIO 'paradiso', at maaaring matagpuan sa YouTube.

## Kontrata
Noong 2006, ipinabago ni BoA ang kanyang kontrata sa SM Entertainment hanggang 2012. Sa parehong panahon, naitala na mayroon siyang partisipasyon (*sharehold*) sa SM Entertainment na 100,000 (higit-kumulang na 1M USD).

## Imahe at Kasiningan
'', Mayo 2009]]

Itinala ni BoA ang hip hop bilang kanyang pangunahing impluwensiyang pang-musikal, baga ma't kinasisiya rin niya ang R&B. Paborito niyang mga mang-aawit na sila Michael Jackson, Janet Jackson, Nelly, Britney Spears, Brian McKnight, Justin Timberlake, Pink, at Jay-Z;. At ang naging resulta, karamihan sa mga musika ni BoA ay *dance pop* o R&B. At dahil umaawit din siya ng mga balada (*ballads*), madalas siyang inihahambing sa kanyang mga kapwa mang-aawit na sila Ayumi Hamasaki at Hikaru Utada. Ang kanyang deybyu na album, *ID; Peace B*, ay naglalaman ng *urban pop* "makinis na pagkakalikha" na mga balada, at himig "upbeat" na sayaw. Habang nagpatuloy ang karera niya, nagsimula siyang sumubok ng iba't ibang estilo: ang *Valenti* ay naglalaman ng maraming balada; ang *Love and Honesty* ay isang eksperimento na may mas "astig" na R&B at rock na musika.

Dahil kadalasang hawak ng mga tauhan ang mga komposisyon at sulatin ng mga awit ni BoA, pinulaan si BoA bilang "manufactured pop star". Bilang tugon sa mga naturang kritisismo, sinabi ni BoA na "kung pipilitin ng isang tao ang kanyang sariling kalooban, ang mga bagay na magiging tama sana ay madali pa magiging mali" at "hindi lahat na hindi masaya na may ekspresyon na [siya ay] isang *manufactured star*. Sa paraan namang iyon ay tama dahil gumawa ang SM Entertainment ng isang kapaligiran at ng lahat ng mga napapaligirang kundisyon, [siya ay] naging matagumpay sa paraang [siya ay] ngayon." Ang mga iba pang mga mang-aawit na nakasama niya sa kolaborasyon ay sila Soul'd Out, Dabo, Verbal (of M-Flo), Rah-D, Seamo, TVXQ, Yutaka Furakawa (ng bandang Doping Panda), at Crystal Kay (para sa kanyang sensilyo na After Love: First Boyfriend/Girlfriend). Isina-pabalat ng Amerikanong bandang pang-rock na Weezer ang awit na "Meri Kuri" sa kanilang bersiyong Hapones na album na *Weezer (The Red Album)*.

Isang "top artist" si BoA sa Timog Korea at Hapon; ang kanyang kasikatan sa Hapon ay may kaugnayan sa kanyang kakayahang pangwika (siya at nakakapagsalita at nagsasaplaka sa mga wikang Hapones, Koreano, at Ingles), at ang interes sa kulturang pang-pop na Koreano ng mga Hapones ay nagsimula noong kasibulan ng 2000 nang magsimulan ang dalawang bansa sa pagsulong ng pagpapalitan ng kani-kanilang kultura. Umabot sa kalawakan ng silangang Asya ang kasikatan ni BoA; marami siyang mga fans sa Tsina, Hong Kong, Taiwan, Malaysia, at Singapore. Naipahayag din niya ang kanyang mga plano sa pagpasok sa merkadong global; isinaad niya sa kanyang panayam, "I will [...] get recognition in the U.S. and Europe to become a world-renowned Diva." (Ako ay [...] makakakuha ng rekognisyon sa Estados Unidos at Europa upang maging Diva na tanyag sa buong mundo.) Noong Hunyo 2006, ang kanyang *music video* ng kanyang Koreanong awit na "My Name" ay ang naging kauna-unahang *music video* na ipinalabas sa MTV K, ang estasyong pang-musikal na MTV na idinirekta sa mga Koreanong Amerikano.

Dahil sa kanyang malawakang karisma, lumitaw si BoA sa mga patalastas ng iba't ibang produkto. Sa mga produktong naisulong niya ay Olympus, Nike, L'Oréal, ang kompanyang pang-komestikong Hapones na Kosé, Skechers, Audio-Technica, at GM Daewoo. Apat sa mga awit niya ginamit bilang mga tema. Ang "Every Heart: Minna no Kimochi" ay ginamit bilang pangkatapusang tema para sa anime na *InuYasha*; Ang "Beside You: Boku o Yobu Koe" ay ginamit bilang panimulang tema para sa anime na *Monkey Typhoon*; Ang "Key of Heart" ay ang temang awit para sa Hapones na paglimbag ng *Over the Hedge*; Ang "Your Color" ay ang temang awit ng *video game* na *Ninety-Nine Nights*; at ang "Mamoritai: White Wishes" naman ang temang awit ng *Tales of Graces*.

Ang kanyang malawakang kasikatan ang natalaga sa kanya bilang "embahadorang pangkultura"; kinatawan niya ang Timog Korea sa mga *inter-Asian Musical Events* at lumitaw sa isang inilimbag na Oxford University Press na aklat-aralin sa wikang Ingles.

## Iba Pang Mga Gawa at Personal na Buhay
Mula 2001 hanggang 2007, naging host si BoA ng ''Beat it BoA's World*, isang programang pang-radyo ng Japan FM Network. Noong Setyembre 2004, inapoyuhan ni BoA ang kontrobersiya sa Hapon nang mag-abuloy siya ng ₩50 milyon para sa aktibista na nasyonalista para sa Kilusang Pangkalayaan ng Korea na si An Jung-geun. Binigyang-tinig ni BoA si Heather ang Oposum sa bersiyong Koreano at Hapones na *Over the Hedge''. Noong 2008, ang Koreanong alahas na Ramee ay inilabas ang Ramee by BoA, ang linya ng pag-aalahas na dinisenyo mismo ni BoA. Noong 9 Hunyo 2008, nagsaplaka sila BoA at ang iba pang mga mang-aawit mula sa iba't ibang panig ng mundo ng Ingles na pabalat ng "Dedication of Love" ni Wei Wei. Isina-produksiyon nila Roald Hoffmann at Brian Alan, ang naturang sensilyo ginamit sa pagtitipon ng pondo para sa mga biktima ng Lindol sa Sichuan.

Upang makamit ang tagumpay, patuloy na nagsusumikap si BoA at napagtanto niya ang hirap sanhi ng pagkaubos sa konsiyerto at paglabas sa telebisyon..

Noong 2007, isang Koreanong estudyante ang nakapag-hack ng elektronikong liham ni BoA at nakita ang mga nakaka-kompromisong larawan ng naturang mang-aawit na kasama ang Koreanong rapper na si Danny Ahn ng GOD. Nakakuha ng malaking mahalagang ang estudyante upang manatiling tahimik. Nadakip din siya ng mga pulis ngunit huli na nang maihayag. Nagtalaga rin siya ng isang pag-uugnayan (*liaison*) kasama ang Hapones na estilista na si Bun, na kasalukuyang kasal sa mang-aawit na si Leah Dizon..

## Diskograpiya
;Mga Koreanong album

* 2000: *ID; Peace B*
* 2001: *Jumping into the World* (Mini Album)
* 2002: *No.1*
* 2002: *Miracle* (Mini Album)
* 2003: *Atlantis Princess*
* 2003: *Shine We Are!* (Mini Album)
* 2004: *My Name*
* 2005: *Girls On Top*
* 2010: *Hurricane Venus*

;Mga Ingles na album
*2009: *BoA*

;Mga Hapones na album
* 2002: *Listen to My Heart*
* 2003: *Valenti*
* 2004: *Love & Honesty*
* 2006: *Outgrow*
* 2007: *Made in Twenty (20)*
* 2008: *The Face*
* 2010: *Identity*

;Mga kumpilasyong album
* 2004: *K-pop Selection*
* 2005: *Best of Soul*
* 2009: *Best & USA*

;Mga Remix na album
* 2002: *Peace B. Remixes*
* 2003: *Next World*

;Mga video
*2003: *8 Films & More*
*2003: *History of BoA 2000-2002*
*2007: *COMPLETE CLIPS 2004-2006*

## Mga Tour
* 2003: *First Live Tour 2003: Valenti*
* 2004: *Live Tour 2004: Love & Honesty*
* 2005: *Arena Tour 2005: Best of Soul*
* 2006: *BoA the LIVE "Ura BoA... Kikase Kei" (The Other Side of BoA... Listen)*
* 2007: *Arena Tour 2007: Made in Twenty (20)*
* 2007: ''BoA THE LIVE "X'mas"*
* 2008: *Live Tour 2008: The Face*
* 2009: *BoA THE LIVE 2009 "X'mas"*
* 2010: *Live Tour 2010: Identity*
* 2010: *BoA THE LIVE 2010 "X'mas"*
* 2011: *BoA THE LIVE 2011 "X'mas"* *(11.12.10. - 12.11. in Tokyo)''

## Mga Parangal
*Talaan ng mga gantimpala na natanggap ni BoA

## Pilmograpiya
### Mga Teleserye
### Pelikula
## Mga Tala at Sanggunian
### Mga Tala
### Mga sanggunian
## Mga Kawing Panlabas 
* BoA &nbsp;– Official US website 
* BoA &nbsp;– Official Korean website 
* BoA  - Official Japanese website 
*
*
*
* 

Kategorya:Ipinanganak noong 1986
Kategorya:Mga Timog Koreano

Kategorya:Mga mang-aawit mula sa Timog Korea